Bratislava, 02.12.2021

 Všetkým záujemcom

# Vysvetlenie súťažných podkladov otázka č. 1

Vo verejnom obstarávaní na predmet zákazky „**Údržba a úprava priestorov MsP po sťahovaní centrálneho dispečingu**“, boli doručené nasledovná otázka:

**Otázka č. 1:**

V položkách číslo 30 ZTI a 77 ELI sú položky evidované ako "viď samostatný rozpočet". Samostatným rozpočtom sa myslia jednotlivé položky priamo pod týmito označeniami?

**Odpoveď:**

Samostatným rozpočtom sa myslí samostatný priložený rozpočet, ktorý bol v prípade elektroinštalácie súčasťou zverejnenej projektovej dokumentácie. V prípade zdravotechnickej inštalácie rozpočet nebol súčasťou zverejnenej projektovej dokumentácie.

Vzhľadom na vyššie uvedené verejný obstarávateľ **dopĺňa** rozpočty:

1. pre časť „Zdravotechnika - vnútorný vodovod“ pre položku č. 30 „D+M ZTI - demontáž, preloženie a osadenie hydrantu - viď samostatný rozpočet“ a
2. pre časť „Elektromontáže“ pre položku č. 77 „Elektroinštalacia - viď samostatný rozpočet“

**vo forme dvoch samostatných súborov programu Excel, ktoré je potrebné vyplniť a predložiť ocenené spolu s výkazom výmer pri predkladaní cenovej ponuky**. Verejný obstarávateľ dodáva, že oba rozpočty predstavujú rozpad položiek č. 30 a č. 77 z výkazu výmer.

**Predĺženie lehoty na predkladanie ponúk**

Verejný obstarávateľ vzhľadom na doplnenie rozpočtov pre ZTI a ELI, ktoré je potrebné naceniť, **predlžuje** lehotu na predkladanie ponúk z 3.12.2021 11:00:00 na **7.12.2021 11:00:00**.

Vzhľadom na predĺženie lehoty na predkladanie ponúk verejný obstarávateľ **rozhodol o zmene určenia ukončenia realizácie diela** a namiesto ukončenia realizácie diela „najneskôr do 17.12.2021“, ktoré bolo uvedené vo Výzve na predkladanie ponúk v bode 2 „Opis predmetu zákazky“ a v bode 7 „Miesto a čas dodania zákazky“, bude požadovať ukončenie realizácie diela **najneskôr do 14 kalendárnych dní od začatia realizácie diela**. Uvedenú zmenu vo výzve verejný obstarávateľ upravil cez sledovanie zmien a zasiela spolu s týmto vysvetlením.

**Príloha:**

Rozpočet\_elektro\_MsP\_BA

Rozpočet\_ZTI\_MsP\_BA

Výzva na predkladanie ponúk\_zmena č. 1

S pozdravom

 Mgr. Michal Garaj v. r.

 vedúci oddelenia verejného obstarávania